משימה בלתי אפשרית: חשבון סופי

משימה בלתי אפשרית: חשבון סופי (באנגלית: Mission: Impossible - The Final Reckoning) הוא סרט קולנוע אמריקאי מז'אנר פעולה, מותחן וריגול, אשר יצא לאקרנים במאי 2025. זהו הסרט השמיני בסדרת הסרטים "משימה בלתי אפשרית" שמתבססים על סדרת טלוויזיה באותו שם.

הסרט נכתב על ידי כריסטופר מק'קווארי יחד עם אריק ג'נדרזן ובוים על ידי מק'קווארי, ומככבים בו טום קרוז, היילי אטוול, וינג ריימס, הנרי צ'רני, סיימון פג, רבקה פרגוסון, וונסה קירבי, ששבים לגלם את דמויותיהם מהסרטים הקודמים.

בינואר 2019, קרוז הודיע כי הסרטים השביעי והשמיני של משימה בלתי אפשרית יצולמו בזה אחר זה כשמקווארי יכתוב ויביים את שני הסרטים. התוכניות לסרט השתנו מאוחר יותר בפברואר 2021. חברי צוות חוזרים וחברי שחקנים חדשים הוכרזו זמן קצר לאחר מכן, ולורן באלפה, שצילם שני סרטים קודמים בסדרה, חזר לצלם את הסרט. הצילומים החלו במרץ 2022 בבריטניה, עם אתרי צילום נוספים כולל מלטה, דרום אפריקה ונורווגיה. ההפקה הופסקה ביולי 2023 עקב שביתת התסריטאים בהוליווד, והתחדשה במרץ 2024 לפני שהסתיים עד נובמבר 2024. הסרט, שכותרתו המקורית הייתה "משימה בלתי אפשרית: נקמת מוות - חלק שני", הסיר את כותרת המשנה שלו באוקטובר 2023, והכותרת החדשה הוכרזה ככותרת הנוכחית.

חשבון סופי הוקרן בבכורה עולמית בפסטיבל קאן 2025 ב-14 במאי 2025, לפני יציאתו לאקרנים ב-21 במאי, על ידי סרטי פרמאונט.

עלילה
איתן מחזיק במפתח לישות. נשיאת ארצות הברית מפצירה ממנו להסגיר את עצמו. הישות משתלטת לאט לאט על כל המרחב הקיברנטי ועל 4 מתוך 8 מאגרי נשק גרעיני של מדינות גרעין (כולל ישראל).

לותר מייצר "כמוסת רעל" לישות אבל גבריאל רוצח אותו עם פצצה ולוקח את הכמוסה. הצוות מחלץ את פריס מהכלא האוסטרי.

איתן מסגיר את עצמו ל-CIA ונלקח בחזרה ללנגלי בזמן ששאר הצוות נוסעים למיצר ברינג כדי לגלות היכן קבורה הצוללת הרוסית, בה נמצא קוד המקור של הישות. איתן מפציר בנשיאה לאפשר לו לצלול לעבר הצוללת. הנשיאה מורה על "מעצרו" אך בהוראתה החשאית הוא מקבל מסוק כדי לטוס לעבר צוללת אמריקאית באזור היעד.

שאר הצוות נתקלים בתחנת המודיעין בחיילי ספצנאז רוסיים שרוצים את הישות בשביל הקרמלין. סוכן CIA בגלות, ויליאם דונלו, שמתחזק את התחנה עם אשתו האסקימואית, מצליח לשדר לצוללת האמרקאית במורס את מיקום טביעת הצוללת הרוסית ב-2012. איתן צולל לעבר הצוללת, באזור שעומק השיא הוא כ-157 ק"מ, מחלץ את קוד המקור ונמלט ממנה לפני שנופלת לתהום- דרך חור שיגור טורפדו.

ויליאם דונלו מצטרף לצוות עם אשתו, ובפלאשבק לסרט הראשון מתברר שאיתן גרם להגלייתו לצפון הרחוק כשגנב את הדיסק עם רשימת הסוכנים מה-CIA, בסרט הראשון (29 שנה קודם- בגילום השחקן רולף סקסון). בינתיים הישות השתלטה על 7 מתוך 8 מאגרי גרעין.

הצוות מגיע לחדר שרתים ענק בדרום אפריקה עם גבריאל וקצינים אמריקאים. גבריאל בורח עם כמוסת הרעל על מטוס קל בזמן שבנג'י וגרייס מתכוננים ללכוד את הישות בשרתים. איתן משתלט על מטוס קל נוסף ורודף אחרי גבריאל. איתן מצליח לטפס למטוס של גבריאל ולחטוף את הכמוסה. כשגבריאל מנסה לצנוח הוא נהרג מכנף המטוס. איתן מחדיר את הכמוסה לקוד המקור ובו בזמן גרייס לוכדת את הישות ומצילה את העולם- דקות לאחר שהיישות משתלטת גם על הנשק הגרעיני של ארצות הברית.

 צוות השחקנים 
שחקניםדמותתיאורטום קרוזאית'ן האנטהגיבור הראשי, סוכן ומנהיג בצוות כוח משימה בלתי אפשרית (IMF).היילי אטוולגרייסגנבת לשעבר שהפכה לסוכנת ב-IMF.וינג ריימסלות'ר סטיקלסוכן טכני וחברו הקרוב של אית'ן.סיימון פגבנג'מין "בנג'י" דאןסוכן שטח טכני בצוות של אית'ן.אסיי מורלסגבריאלטרוריסט וסוכן של "הישות" לשעבר שכעת מנסה להשתלט עליה, בעל עבר משותף עם אית'ן.פום קלמנטיףפריסמתנקשת צרפתייה שעבדה בעבר עבור גבריאל וכעת משתפת פעולה עם ה-IMF במרדף אחר גבריאל כנקמה על שניסה להרוג אותה.מריאלה גאריגהמאריאישה מהעבר של אית'ן וגבריאל.הנרי צ'רנייוג'ין קיטרידג'מנהל IMF לשעבר וכיום ראש ה-CIA.הולט מק'קלניברנשטייןשר ההגנה.ג'נט מקטירלא צויןלא צוין.ניק אופרמןסידנייו"ר המטות המשולבים.האנה וודינגהאםגנרלית בכירה בקבינט של נשיאת ארצות הבריתלא צוין.אנג'לה באסטאריקה סלואןמנהלת ה-CIA לשעבר (בסרט השישי בסדרה) וכיום נשיאת ארצות הברית.שיי ויגהאםג'ספר בריגססוכן מודיעין אמריקאי שמנסה ללכוד את אית'ן.גרג טרזן דייוויסדגאססוכן CIA ושותף של בריגס.צ'ארלס פארנלראש משרד הסיור הלאומיראש ה-NRO.רולף סקסוןויליאם דונלואנליסט של ה-CIA. חזר לגלם את הדמות אותה גילם בסרט הראשוןטומי ארל ג'נקינסקולונל ברדיקקצין בדרגת קולונל.מארק גאטיסראש ה-NSAחוזר מתפקידו מהחלק הראשון.אינדירה ורמהראש ה-DIAגם היא חוזרת מתפקידה הקודם.לוסי טולוגארג'וקלא צויןתפקיד לא ידוע.קייטי אובריאןלא צויןתפקיד לא ידוע.טרמל טילמןמפקד צוללת בדרגת אלוף-משנהסטיבן אויונגלא צויןתפקיד לא ידוע.

 הפקה 
 פיתוח 
ב־14 בינואר 2019 הודיע טום קרוז כי הסרטים השביעי והשמיני בזיכיון "משימה בלתי אפשרית" יצולמו בזה אחר זה, כאשר כריסטופר מקווארי יכתוב ויביים את שני הסרטים. מועד היציאה המקורי נקבע ל־23 ביולי 2021 ול־5 באוגוסט 2022.

עם זאת, בפברואר 2021, נחשף באתר Deadline Hollywood כי אולפני פרמאונט החליטו לוותר על התוכנית לצלם את שני הסרטים ברצף.

 ליהוק 
בספטמבר 2019, היילי אטוול ופום קלמנטיף הצטרפו לצוות השחקנים של הסרט השמיני.

בדצמבר, סיימון פג אישר את חזרתו לסרט, וגם שיי ויגהאם לוהק. ונסה קירבי אישרה גם היא את חזרתה לשני הסרטים.

ינואר 2020: ניקולס הולט הצטרף לצוות, עם זאת, בשל חפיפות בלו"ז, הולט הוחלף על ידי אסיי מורלס בשני הסרטים. באותו חודש הנרי צ'רני הודיע שישוב לגלם את דמותו של יוג'ין קיטרידג', לראשונה מאז הסרט הראשון מ־1996.

ביולי 2022 פורסם שהולט מק'קלני לוהק. באוגוסט נחשף שגם ניק אופרמן וג'נט מקטיר הצטרפו לצוות.

במרץ 2023 הודיע מקווארי על צירופן של האנה וודינגהאם, לוסי טולוגארג'וק ורולף סקסון לצוות, כאשר סקסון שב לגלם את תפקידו מהסרט הראשון.

במרץ 2024, קייטי אובריאן לוהקה לתפקיד שטרם נחשף. באפריל, טרמל טילמן לוהק גם הוא לתפקיד לא ידוע. בנובמבר נחשף כי אנג'לה באסט תשוב לגלם את דמותה של מנהלת ה-CIA, אריקה סלואן.

 צילומים 
בפברואר 2021 דווח ב-Deadline Hollywood כי הסרט לא יצולם עוד ברצף עם משימה בלתי אפשרית: חשבון סופי – חלק ראשון. בנובמבר של אותה שנה, מקווארי כבר עבד על כתיבה מחדש של התסריט.

ב־23 במרץ 2022 דיווח ההליווד ריפורטר כי הצילומים העיקריים של משימה בלתי אפשרית: חשבון סופי – חלק שני החלו. הצילומים התקיימו בבריטניה באולפני לונגקרוס ובמחוז האגמים. לוקיישנים נוספים כללו את מלטה, דרום אפריקה ונורווגיה.

בדצמבר 2022 הסתיימו הצילומים בבריטניה. לאחר מכן עברה ההפקה למחוז פוליה שבאיטליה, לצורך צילומים על סיפונה של נושאת המטוסים האמריקנית USS George H.W. Bush.

במהלך שביתת גילדת התסריטאים של אמריקה בשנת 2023, עלה הרושם שההפקה נעצרה, לפי ראיון עם מקווארי בגיליון יוני של מגזין אמפייר. אולם מאוחר יותר התברר כי מדובר בטעות פרשנית, וכי ההפקה רק המתינה לסיום קידום הסרט הראשון.

ביולי 2023 הופסקו הצילומים באופן רשמי עקב שביתת התסריטאים. במרץ 2024 חודשו הצילומים, אך במאי הם שוב התעכבו עקב תקלה בצוללת.

במהלך הצילומים באנגליה, נצפו קרוז ואסיי מורלס מבצעים פעלולים ממטוס דו-כנפי באוויר, כאשר קרוז נאחז בכנפיים של הקוקפיט הפתוח בעוד המטוס טס הפוך. הטייס לבש חליפת גרין-סקרין כדי שיוכל להימחק דיגיטלית מהפריים הסופי.

ביולי 2024, סיימון פג חשף כי סיים את חלקו בצילומים, אך השחקנים והצוות שמרו על שתיקה תקשורתית. בנובמבר 2024 הסתיימו הצילומים והסרט עבר לפוסט-פרודקשן.

הוליווד ריפורטר דיווח כי תקציב ההפקה הגיע כמעט ל־400 מיליון דולר, בעקבות העיכובים.

כדי לצלם רצף שבו דמותו של קרוז פולשת לצוללת, ההפקה בנתה סט תת-מימי עצום בגודלו, תוך פיתוח טכניקות תקשורת שונות דרך סימני ידיים בין חברי הצוות. במהלך הצילומים, טום קרוז לבש חליפת צלילה ששקלה מעל ל45 קילוגרמים, וחבש קסדת צלילה שבתוכה 2 מנורות זעירות על מנת שיראו את פניו, אך גם גרמו לו לא לראות במהלך הצילומים. קרוז מספר כי צילומי הסצנה היו מאוד מאתגרים, ובגלל המגבלות השונות של ציוד הצלילה שלו הוא נאלץ לנשום את הפחמן הדו-חמצני של עצמו.
 פוסט-פרודקשן 
חברת Industrial Light & Magic חזרה מהסרט השביעי כדי להפיק את האפקטים הוויזואליים, יחד עם Clear Angle Studios ו־Halon Entertainment שסיפקו שירותי ליידאר, סריקות דיגיטליות מוקדמות ופרה־ויזואליזציה.

באוקטובר 2023 הוסר התת-כותר של הסרט "חשבון סופי חלק שני", ובנובמבר 2024 אושר כי שמו החדש של הסרט הוא The Final Reckoning ("החשבון האחרון", "חשבון סופי" – בשם הסרט העברי).

 מוזיקה 
לורן באלף שהלחין את הפסקול ל2 הסרטים הקודמים בסדרה, התרסקות ונקמת מוות - חלק ראשון, לא שב להלחין את הפסקול של הסרט הזה, עקב קשיים בהתחייבות ללוח הזמנים של ההפקה. במקומו הובאו 2 המלחינים מקס ארוז' ואלפי גודפרי.

 הפצה 
"משימה בלתי אפשרית: חשבון סופי" צפוי להיות מוקרן לראשונה בבכורה העולמית שלו בפסטיבל הקולנוע בקאן ב־14 במאי 2025, לפני יציאתו לאקרנים ב־23 במאי, על ידי סרטי פרמאונט.

במקור, הסרט תוכנן לצאת ב־5 באוגוסט 2022, אך תאריך ההפצה נדחה מספר פעמים:
 ל־4 בנובמבר 2022.
 ל־7 ביולי 2023.
 ל־28 ביוני 2024.
 ולבסוף לתאריך הנוכחי, בעקבות שביתת התסריטאים האמריקאית של שנת 2023, כשהוא תופס את מקומו של תאריך ההפצה המקורי של בובספוג הסרט: החיפוש אחר מכנסמרובע.

 עתיד הסדרה 
ביוני 2023 אמר הבמאי מקווארי לאתר Fandango כי נקמת מוות ו"חשבון סופי" לא בהכרח יסיימו את הסדרה, והם מפתחים רעיונות לסרטים נוספים.

ביולי 2023, במהלך קידום הסרט נקמת מוות, הביע טום קרוז עניין להמשיך ולגלם את אית'ן האנט גם בעתיד, למרות ששני הסרטים הנוכחיים הוצגו תחילה כסיום לדמות. הוא ציין כדוגמה את הריסון פורד, שגילם את אינדיאנה ג'ונס עד גיל מאוחר — מ"שודדי התיבה האבודה" ועד אינדיאנס ג'ונס וחוגת הגורל.

ב־12 בנובמבר 2024 דיווח העיתונאי ג'ף שניידר כי קרוז בוחן את האפשרות שמי שיחליף אותו בתפקיד הראשי יהיה שותפו לטופ גאן מאווריק, השחקן גלן פאוול. פאוול הכחיש את השמועה בתוכנית "The Pat McAfee Show".

 ביקורות 
ארז דבורה מאתר ynet כתב " 'חשבון סופי' הוא הסרט הארוך ביותר בסדרה, אך עוברת כשעה וחצי מייגעת למדי עד סצנת הפעולה הגדולה הראשונה. למרות קטעים מרהיבים שמצדיקים צפייה במסך IMAX וניסיון מודע לסכם את המיתוס שהוא אית'ן האנט, התוצאה סובלת מאמירות בומבסטיות וקונספירציות מפותלות - ייתכן שהפעם מדובר באמת במשימה בלתי אפשרית"

 פרסים ומועמדויות 
פרסתאריךקטגוריהעבורתוצאהמקורפרס הסופר של בחירת המבקרים7 באוגוסט 2025סרט האקשן הטוב ביותרהשחקן הטוב ביותר בסרט אקשןטום קרוזפרס איגוד מבקרי הקולנוע האמריקאי4 בינואר 2026האפקטים הוויזואליים הטובים ביותראלכס ווטקה, איאן לאו, ג'ף סאת'רלנד וקירסטין הולעיצוב הפעלולים הטוב ביותרווייד איסטווד

 קישורים חיצוניים 



הערות שוליים

קטגוריה:סרטי פרמאונט
קטגוריה:סרטים שיציאתם נדחתה בעקבות מגפת הקורונה
קטגוריה:סרטים מבוססי סדרות טלוויזיה
קטגוריה:משימה בלתי אפשרית
קטגוריה:סרטי המשך אמריקאיים
קטגוריה:סרטים אמריקאיים משנת 2025